La Jetée
La Jetée (, ) je francuski crno-bijeli kratki science fiction film snimljen 1962. u režiji Chrisa Markera. Neimenovani protagonist, čiji lik tumači Davos Hanich, je muškarac koji je nakon Trećeg svjetskog rata život proveo ispod ruševina Pariza i koga naučnici vremeplovom šalju u prošlost kako bi pokušao spriječiti katastrofu. Radnja prikazuje kako mu pri tome pomaže žena (čiji lik tumači Hélène Chatelain) koju je prije rata kao dijete slučajno sreo na pariškom aerodromu.

La Jetée je privukao pažnju prilično inventivnim tretmanom motiva vremenskog putovanja i vremenskog paradoksa, ali najviše svojim neobičnim stilom; film se, naime, gotovo u potpunosti sastoji od fotografija, pri čemu radnju objašnjava nevidljivi narator kome glas posuđuje Jean Négroni.

La Jetée je danas najpoznatiji po tome što je američkom sineastu Terryju Gilliamu pružio inspiraciju za njegov hvaljeni film 12 Monkeys iz 1995. godine, a po čijim motivima je početkom 2015. snimljena i istoimena TV-serija.

Uloge
 Jean Négroni ... narator
 Hélène Chatelain ... Žena
 Davos Hanich ... Muškarac
 Jacques Ledoux ... Eksperimentator
 Ligia Branice ... žena iz budućnosti
 Janine Kleina ... žena iz budućnosti
 William Klein ... muškarac iz budućnosti

Izvori

Vanjske veze
 
 La jetée  at Criterion Collection
 La Jetée  analysis of themes and storyline by Simon Sellars
 Platonic Themes in Chris Marker's La Jetée by Sander Lee at Senses of Cinema

Francuski filmovi
Kratki filmovi
SF-filmovi
Authority control 2